Carter's Lodge is gerieflik net 800 m van die strand af oorkant La Lucia Winkelsentrum, Virgin Active-gimnasium, Gateway en Umhlanga- en La Lucia Ridge Kantoorblokke. Dit is ideaal vir sakelui én vakansiegangers. Sit met 'n skemerkelkie op die stoep terwyl jy die skepe dophou of koel af in ons sprankelende rotsswembad.
Die dekor skep 'n warm en knus atmosfeer sodat jy sommer dadelik bederf sal voel en sal lus wees om in die weelderige bed op te krul om weggevoer te word na droomland. Die wit perkallinne, gehalte handdoeke wat daagliks geruil word en klein ekstratjies dra alles by tot 'n onvergeetlike verblyf, soos die sjokoladetjies…
Die dekor skep 'n warm en knus atmosfeer sodat jy sommer dadelik bederf sal voel en sal lus wees om in die weelderige bed op te krul om weggevoer te word na droomland. Die wit perkallinne, gehalte handdoeke wat daagliks geruil word en klein ekstratjies dra alles by tot 'n onvergeetlike verblyf, soos die sjokoladetjies op die kussings en 'n glas sjerrie om jou te verwelkom.
Elke slaapkamer het lugversorging, 'n en suite-badkamer en sy eie ingang vanaf die tuin. Daar is 'n platskerm-TV met M-Net en DStv, tee- en koffiemaakgeriewe, yskassie, haardroër, kluis en plafonwaaier. Ons bied 'n volledige Kontinentale ontbyt met ontbytgraan, vars vrugte en vrugtesap, kase, tuisgebakte kolwyntjies en brode, asook 'n warm Engelse ontbyt. Daar is veilige parkeerplek op die perseel en elke kamer beskik oor sekuriteit. Ons aanvaar al die vernaamste kredietkaarte.
Durban se middedorp, Sun Coast- en Sibaya Casino, die Internasionale Konferensiesentrum, sportstadions en uShaka Marine World is net 10 minute se ry ver. Sewe puik gholfbane is minder as 15 minute se ry van ons af. Ander doendinge in die omgewing: lyfplankry, branderplankry, vlieërbranderry, dolfynkyk, mikrovliegtuig-vlugte, valskermspring, skubaduik, diepseehengel, perdry langs die strand, krokodilplaas en meer!